An holl mediaioù rannvroel a oa eno : Presse-Océan ha Ouest-France, an div gazetenn bemdezek nemetañ, hag ivez France-Bleue-Loire-Océan ha France 3 Ouest, ar radio rannvroel nemetañ hag ar programmoù skinwell rannvroel nemetañ (war ar chadenn chall France 3). Ur brezedennig a oa distaget evit diskuliañ ar youl da dorfedañ fedoù gwelet evel re geodedel peogwir e oant evit aduvaniezh hag a-enep Broioù-al-Liger. Goude bezañ kanet :  « Auxiette en toull-bach, hor bugale er gêr ! »  (Jacques Auxiette zo prezidant sokialour ar rannvro), int aet kuit ar vanifestaderien da gelaoua ar 6 den yaouank e komiserdi kreiz Naoned.